Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumalan Sana on käytännöllistä.
Hän antaa sen kautta viisautta, ymmärrystä, totuutta ja tietoa.
Kun sovellamme niitä elämäämme, saamme heti siunauksia.
Mainitsin aiemmin Messiaan kiusauksista.
Minulle niitä käsittelevä luku on Raamatun tärkeimpiä.
Jeesus on notsri, sellainen, joka sanoo maailmallisuudelle ei -
ja Jumalalle kyllä. Hän noudattaa Jumalan Sanaa.
Aina kun olemme kuuliaisia Jumalalle, -
vihollinen ilmestyy.
Katsotaan nyt Matteuksen evankeliumin lukua 4.
Siellä kerrotaan Messiaan kiusauksista erämaassa.
Jeesus oli kastettu. Isä oli sanonut olevansa häneen mielistynyt.
Hän oli saanut voitelun ja oli antautunut Jumalan suunnitelmalle.
Matt. 4:1 kertoo, mitä sen jälkeen tapahtuu: -
"Sitten Henki vei Jeesuksen ylös erämaahan..."
Tämä on tärkeä kohta.
Puhuimme siitä, että Jerusalemista laskeuduttiin alas Jordanille.
Nyt hän nousee ylös Juudean erämaahan.
"Sitten hänet vietiin ylös..." Verbi on passiivimuodossa.
"...erämaahan... kiusattavaksi."
"Sitten Henki vei Jeesuksen ylös erämaahan perkeleen kiusattavaksi."
Sielunvihollista nimitetään tässä luvussa usein perkeleeksi, -
koska se on perkeleellinen, diabolinen (kreik. diabolos).
"Sitten Henki vei Jeesuksen ylös erämaahan -
perkeleen kiusattavaksi.
Ja kun Jeesus oli paastonnut 40 päivää ja 40 yötä..."
Näemme tärkeän periaatteen. Jeesus kohtaa kiusauksia.
Silloin hän paastoaa 40 päivää ja yötä.
Luku 40 kuvaa muutosta.
Messiaan elämässä on tapahtumassa muutos.
Hän aloittaa kohta palvelutyönsä ja alkaa toteuttaa Isänsä suunnitelmaa.
Hän paastosi siis 40 päivää ja yötä.
Jae 4 loppu: "...tuli hänen lopulta nälkä."
Hänellä oli tarve.
Vihollinen kiusaa meitä usein normaalien tarpeiden kautta.
Hän ei kiusaa meitä asioilla, joilla ei ole meille mitään merkitystä.
Hän kiusaa meitä usein asioissa, -
joita epätoivoisesti tarvitsemme tai haluamme.
40 vuorokauden paaston jälkeen Messias tarvitsi tietysti ravintoa.
Hänelle tuli nälkä.
Jae 3: "Silloin..." Tuo sana on tärkeä.
Se yhdistää Jeesuksen normaalin nälän tunteen seuraavaan asiaan: -
"Silloin kiusaaja tuli hänen luoksensa..."
Tässä vihollista ei kutsuta perkeleeksi vaan kiusaajaksi.
Kiusaaja rohkaisee meitä toimimaan väärin.
Luvun 2 lopussa Jeesusta kutsuttiin Nasaretilaiseksi, hepreaksi notsri.
Kyseessä ei ole 4. Moos. 6:ssa mainittu nasiiri.
Nasaretilainen tarkoittaa sitä, että Jeesus asui Nasaretissa.
Notsri kertoo sanasta, joka tarkoittaa kiusauksista kieltäytyvää.
Se on hänen identiteettinsä, kun hän toteuttaa Isänsä kutsua.
Nyt vihollinen haastaa hänen identiteettinsä.
Kiusaaja voidaan ymmärtää myös haastajaksi.
Se haastaa, keitä olemme Jumalan kutsumuksessa, -
olimmepa sille antautuneita tai ei.
"Silloin kiusaaja tuli hänen luoksensa ja sanoi hänelle: 'Jos olet..."
Sana "jos" voidaan myös kääntää sanalla "koska".
Jeesus tiesi, kuka hän oli.
Siksi sana pitäisi mielestäni kääntää: "Koska olet..."
Se auttaa paremmin ymmärtämään tekstin tarkoituksen.
Ei vihollinen kylvä tässä asiassa epäilyä. Jeesus tietää, kuka on.
Siksi vihollinen sanoo: "Koska olet Jumalan Poika, niin käske..."
Jeesuksella on nälkä.
Vihollinen sanoo: "...käske näiden kivien muuttua leiviksi'."
Hän on nälkäisenä keskellä erämaata.
Hänen pitäisi lähteä matkan päähän löytääkseen syötävää.
Hänellä on kova nälkä, ja hän haluaisi syödä heti.
"Koska olet Jumalan Poika, ilmaise se."
"...käske näiden kivien muuttua leiviksi'."
Jae 4: "Mutta..." Mutta viittaa vastakohtaan.
"Mutta hän vastasi ja sanoi: 'Kirjoitettu on...'"
Viimeksi puhuimme lopuksi Jumalan Sanan tärkeydestä.
Nyt näemme, että Messias vastaa kiusauksiin toistuvasti sanomalla: -
"Kirjoitettu on..."
Hän luottaa Jumalan Sanaan ja riippuu siinä kiinni.
Jeesus sanoo: "Kirjoitettu on: -
'Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee'."
Jumalan Sana antaa elämän.
Kannattaa kirjoittaa ylös: "Jumalan Sana antaa elämän."
On hyvä kysyä itseltään, uskooko tuohon oikeasti.
Monet kutsuvat itseään uskoviksi.
He käyvät seurakunnassa, antavat kolehtiin, tekevät uskonnollisia asioita
Mutta niistä ei saa voimaa elämään.
Mikään noista ei muuta ihmistä, jos ne jäävät siihen.
"Ihminen elää jokaisesta sanasta, joka Jumalan suusta lähtee."
Jae 5: "Silloin..." eli ensimmäisen kiusauksen jälkeen.
"Silloin perkele..." Kohdassa korostetaan sanaa perkele.
"Silloin perkele otti hänet kanssansa pyhään kaupunkiin -
ja asetti hänet pyhäkön harjalle ja sanoi hänelle: -
'Jos [koska] sinä olet Jumalan Poika, niin heittäydy tästä alas; -
sillä kirjoitettu on..." Vihollinenkin alkaa siteerata Sanaa.
"Ahaa, olet kiinnostunut Jumalan Sanasta. Näin siellä sanotaan..."
"...sillä kirjoitettu on: 'Hän antaa enkeleilleen käskyn sinusta'..."
"Koska olet Jumalan Poika, täällä puhutaan sinusta."
"'Hän antaa enkeleilleen käskyn sinusta', -
ja: 'He kantavat sinua käsillänsä, -
ettet jalkaasi kiveen loukkaisi'."
Siinä on sanankohta, jota voi soveltaa.
Kohta kertoo ristillä riippuvasta Messiaasta, -
jota enkelit palvelivat.
Mutta vihollinen yrittää käyttää kohtaa eri tilanteeseen.
Jakeiden tarkoitus ei ole, -
että Messias hyppäisi alas pyhäkön harjalta, johon vihollinen hänet vei.
Niin kohtaa ei ollut tarkoitus soveltaa. Jeesus tiesi sen.
Jae 7: "Jeesus sanoi hänelle: 'Taas on kirjoitettu: -
'Älä kiusaa Herraa, sinun Jumalaasi'."
Jos sanankohta puhuu jostain muusta asiasta ja ajasta, -
ei sovi kokeilla, toimisiko Jumala sen mukaan omassa elämässä.
Jumalaa ei tule kiusata sillä tavalla.
Jae 8: "Taas perkele otti hänet kanssansa sangen korkealle vuorelle -
ja näytti hänelle kaikki maailman valtakunnat ja niiden loiston -
ja sanoi hänelle: 'Tämän kaiken minä annan sinulle, -
jos lankeat maahan ja kumarrat minua'."
Ei kannata kiistellä siitä, olisiko vihollinen voinut tehdä noin.
Vihollinen on Sanan mukaan valheiden isä.
Ei ole väliä sillä, olisiko vihollinen voinut toteuttaa lupauksensa.
Niin hän kuitenkin ehdottaa Jeesukselle.
Sanassa ei korosteta sitä, olisiko vihollinen voinut tehdä niin.
Jae 10: "Silloin Jeesus sanoi hänelle: 'Mene pois, saatana; -
sillä kirjoitettu on: 'Herraa, sinun Jumalaasi, pitää sinun kumartaman -
ja häntä ainoata palveleman'.'"
Ihmeelliset sanat. "Kumarra (palvo) ja palvele vain Jumalaa."
Haluan kommentoida viimeistä lausetta.
Vihollinen tarjoaa Jeesukselle asiaa, jonka hän saa myöhemmin.
Hänen Isänsä antaa hänelle kaikki valtakunnat ja niiden loiston.
Jeesus on herrojen Herra ja kuningasten Kuningas.
Meillä saattaa olla oikeus johonkin.
Mutta emme saa ottaa sitä väärällä tavalla emmekä väärästä lähteestä.
Vihollinen on paholaismainen.
Hän kiusasi Jeesusta tämän fyysisellä tarpeella, -
asiayhteydestään irrotetulla Sanan lupauksella -
ja asialla, joka oli hänelle myöhemmin tulossa.
Mutta asia olisi saatu väärään aikaan, väärällä keinolla -
ja väärää tarkoitusta varten.
Tekstissä on asia, joka helposti sivuutetaan.
Jeesus sanoo, että jos lankeamme kiusaukseen, -
tapahtuu niin kuin Sana sanoo.
Vihollinen yrittää saada sinua toimimaan oman tahtonsa mukaan.
Vihollisen tarjous tuntuu aina lihasta oikealle.
Se tuntuu järkevältä.
Mutta jos teet päätöksiä oman järkesi varassa -
tai sen perusteella, mikä tuntuu hyvältä, -
vihollinen on saanut sinut haluamaansa tilaan.
Meidän pitää perustaa päätöksemme Sanan pohjalle.
Sanan tarkoitus pitää myös ymmärtää oikein, ja sitä täytyy soveltaa oikein.
Jos lankeamme kiusaukseen, kyse on siitä, mistä Messias puhuu.
"Silloin Jeesus sanoi hänelle: 'Mene pois, saatana..."
Vihollista on kutsuttu aiemmin kiusaajaksi.
Sitä on useaan otteeseen kutsuttu myös perkeleeksi .
Nyt sitä nimitetään saatanaksi.
Ihmisten ja paikkojen nimillä on hepreassa joku merkitys.
Nimet ovat peräisin sananjuuresta, jolla on merkitys.
Nimitys saatana tarkoittaa vastustajaa.
Jotkut sanovat sen merkitsevän syyttäjää. Katsotaan molempia.
Vihollinen haluaa sinun antavan periksi kiusaukselle, -
koska se haluaa syyttää sinua Jumalan edessä.
Se haluaa sinulle Jumalan tuomion, ei hänen siunaustaan.
Toisekseen nimitys "saatana" tarkoittaa vastustajaa.
Vastustaja tahtoo tuoda elämääsi vastoinkäymisiä.
Vihollinen haluaa kiusata, koetella ja eksyttää sinua.
Se tietää, mitä sille lopuksi tapahtuu.
Se tietää saavansa osakseen Jumalan tuomion. Samaa se haluaa sinulle.
Vihollinen tahtoo tuoda elämääsi myös vastoinkäymisiä.
Aina kun koet kiusausta, vastoinkäymiset kolkuttavat ovellesi.
Kun sorrut kiusaukseen ja vastaat myöntävästi lihallesi, -
kun olet samaa mieltä paholaisen kanssa, -
kutsut sitä samalla tuomaan elämääsi vastoinkäymisiä.
Mutta kun valitset Messiaan tavoin Jumalan Sanan -
ja hänen palvelemisensa, kutsut elämääsi -
Jumalan lupaukset, siunaukset, läsnäolon ja huolenpidon.
Jae 10: "Silloin Jeesus sanoi hänelle: 'Mene pois, saatana..."
"Vie vastoinkäymiset ja syytökset mukanasi."
"...sillä kirjoitettu on: 'Herraa, sinun Jumalaasi, pitää sinun kumartaman..."
Jos sorrut kiusaukseen, toimit edellisen jakeen mukaan: -
lankeat maahan ja palvot vihollista ,-
sen sijaan että palvoisit Jumalaa ja palvelisit häntä.
Katsotaan jaetta 11.
Kun Jeesus voitti vihollisen kiusaukset kolmesti, sanotaan näin: -
"Silloin perkele jätti hänet; -
ja katso, enkeleitä tuli hänen tykönsä, ja he tekivät hänelle palvelusta."
Kiusauksen läpikäyminen on vaikeaa.
Mutta kannattaa sanoa Jumalalle kyllä ja viholliselle ei, -
olipa kyseessä mikä tahansa hengellinen -
tai fyysinen vaikeus.
Messias oli paastonnut 40 vuorokautta.
Sen jälkeen hänelle tuli nälkä.
Hän oli kuuliainen Jumalalle ja vastusti kiusauksia.
"Silloin perkele jätti hänet; ja katso..."
Siinä korostetaan "katso"-sanan jälkeen tulevaa.
"...katso, enkeleitä tuli hänen tykönsä, -
ja he tekivät hänelle palvelusta."
Jae 12: "Mutta kun Jeesus kuuli, että Johannes oli pantu vankeuteen..."
Ajoitus on hyvin tärkeä.
Tässä sanotaan, että Johannes joutui vankilaan.
Kun Jeesus kuuli, että Johannes Kastajan työ oli loppunut, -
"...poistui hän Galileaan. Ja hän jätti Nasaretin..."
Jeesus oli kasvanut Nasaretissa.
Parin vuoden ikäisenä hänet oli viety Egyptiin.
Emme tiedä, miten kauan hän oli siellä.
Jeesuksen isä ei tahtonut mennä Juudeaan, -
vaan hän vetäytyi Galileaan, Nasaretin kaupunkiin.
Johanneksen evankeliumin mukaan he kävivät Jerusalemin juhlilla.
He menivät joka vuosi, silloinkin, kun Jeesus oli vielä poikanen.
Kun hän oli 12, hän jäi sinne, eivätkä vanhemmat löytäneet häntä.
Hän oli Isänsä huoneessa.
Tiedämme, että hänet vietiin Egyptiin noin kaksivuotiaana -
ja että 12-vuotiaana hän asui Nasaretissa.
Siellä hän asui lapsuutensa ajan.
Siellä hän oli Egyptistä saapumisesta noin 30 vuoden ikään asti.
30-vuotiaana hän aloitti julkisen palvelutyönsä.
Palvelutyö alkoi Jeesuksen kasteen, kiusausten -
ja näiden uutisten kuulemisen jälkeen: -
"Mutta kun Jeesus kuuli, että Johannes oli pantu vankeuteen, -
poistui hän Galileaan."
Hän oli ollut Jordanilla ja Juudean erämaassa, -
mutta nyt hän menee Galileaan. Jae 13: -
"Ja hän jätti Nasaretin [jossa oli asunut kauan] -
ja meni asumaan Kapernaumiin [hepr. Kfar Nachum]..."
Sanoimme aiemmin, -
että Matteus usein -
liittää kertomansa asiat VT:n profetioihin.
Juuri niin hän tekee tässä raamatunpaikassa.
Hän lähtee Nasaretista -
ja menee Galilean meren rannalle Kfar Nachumiin, Kapernaumiin.
Ensi viikolla tutkimme tuota Jesajan profetiaa.
Hän sai sen tärkeässä vaiheessa.
Messias on maailman valo.
Raamattu puhuu valosta.
Lunastuksen valo, Jumalan valo, Messiaan valo loistaa pimeydestä.
Valo alkaa loistaa Galileassa, -
Kfar Nachumin, Kapernaumin kylässä tai kaupungissa.
Kfar Nachum tarkoittaa lohdutuksen kylää.
Kfar on kylä, ja nachum tai nachama on lohdutus.
Nachama on erityinen sana.
Kannattaa etsiä kohdat, joissa se esiintyy Vanhassa testamentissa: -
kirjaimet nun, chet, mem sofit.
Se liittyy aina Jumalaan ja hänen saamaansa lohdutukseen, -
kun hänen tarkoituksensa ja tahtonsa tapahtuu hänen kansassaan.
Jumalan suunnitelmat ja lupaukset toteutuvat tuolloin.
Kuka lohduttaa Jumalaa niin, -
että hänen alkuperäinen suunnitelmansa toteutuu?
Sana lohdutus liittyy aina Messiaaseen ja hänen työhönsä.
Ihmiset lukivat tuota Jesajan profetiaa, -
jossa Messiaan valo alkaa loistaa, -
ja näkivät, että se tapahtuu Galileassa.
Paikka on Naftalin ja Sebulonin rajojen välissä -
ja jatkuu meren rannalle asti.
Juutalaiset tiesivät, missä paikka oli, ja rakensivat sinne pienen kaupungin.
He halusivat valmistella, koska tiesivät Messiaan kohta ilmestyvän.
He tunsivat Kirjoitukset sekä sanan "lohdutus" merkityksen.
He tiesivät sen liittyvän Jumalan tahtoon ja suunnitelmiin, -
ennalleen asettamiseen ja Messiaan työhön.
Nimeksi annettiin Kfar Nachum. Se oli Messiasta varten rakennettu.
Ja kun oikea hetki tuli, -
hän lähti Nasaretista -
ja meni Kapernaumiin.
Siellä hän aloitti julkisen palvelutyönsä -
julistaen Johannes Kastajan lailla Jumalan valtakunnan todellisuutta.
Jumalan Sanassa asiat tapahtuvat määrätysti, ei sattumalta.
Kaikki tapahtuu Jumalan kaitselmuksen -
ja Sanan profetioiden mukaan.
Jumalan antamat profetiat ja Jumalan kaitselmus kuuluvat yhteen.
Kaitselmus tarkoittaa -
Jumalan uskollista huolenpitoa ihmisiä kohtaan eri tilanteissa.
Lausun vielä lopuksi periaatteen.
Vasta silloin kun sovellan profetioiden totuutta elämääni, -
voin uskoa ja luottaa siihen, -
että Jumala toteuttaa lupauksensa elämässäni oikealla hetkellä.
Nämä kaksi asiaa kuuluvat yhteen.
Jos et koe Jumalan kaitselmusta ja huolenpitoa, -
et elä Jumalan profetioiden totuudessa.
Niin meidän tulisi tehdä.
Nähdään ensi viikolla. Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen